CELEX: 52021DP0067
Language: el
Date: 2021-03-09 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό της Επιτροπής, της 11ης Φεβρουαρίου 2021, που τροποποιεί τον κατ’ εξουσιοδότηση κανονισμό (ΕΕ) 2017/2361 όσον αφορά τις ρυθμίσεις για την καταβολή των εισφορών για την κάλυψη των διοικητικών δαπανών του Ενιαίου Συμβουλίου Εξυγίανσης (C(2021)0766 — 2021/2562(DEA))

24.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 474/175
            
         
      P9_TA(2021)0067
      Απόφαση περί μη διατύπωσης αντίρρησης σε κατ’ εξουσιοδότηση πράξη: ρυθμίσεις για την καταβολή των εισφορών για την κάλυψη των διοικητικών δαπανών του Ενιαίου Συμβουλίου Εξυγίανσης
      Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό της Επιτροπής, της 11ης Φεβρουαρίου 2021, που τροποποιεί τον κατ’ εξουσιοδότηση κανονισμό (ΕΕ) 2017/2361 όσον αφορά τις ρυθμίσεις για την καταβολή των εισφορών για την κάλυψη των διοικητικών δαπανών του Ενιαίου Συμβουλίου Εξυγίανσης (C(2021)0766 — 2021/2562(DEA))
      (2021/C 474/25)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2021)0766),
               
            
                  —
               
               
                  έχοντας υπόψη την με ημερομηνία 16 Φεβρουαρίου 2021 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 4 Μαρτίου 2021 επιστολή της Επιτροπής Οικονομικής και Νομισματικής Πολιτικής προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποίησης του κανονισμού (ΕΕ) αριθ. 1093/2010 (1) (SRMR), και ιδίως το άρθρο 65 παράγραφος 5 και το άρθρο 93 παράγραφος 6,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Οικονομικής και Νομισματικής Πολιτικής,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 9 Μαρτίου 2021,
               
            
                  Α.
               
               
                  λαμβάνοντας υπόψη ότι το Ενιαίο Συμβούλιο Εξυγίανσης («το Συμβούλιο Εξυγίανσης») βασίζεται στα στοιχεία σχετικά με το σύνολο του ενεργητικού και του συνολικού ανοίγματος σε κίνδυνο, τα οποία συλλέγει η Ευρωπαϊκή Κεντρική Τράπεζα (ΕΚΤ) από τις οντότητες που υπόκεινται στον Ενιαίο Μηχανισμό Εξυγίανσης, για τον υπολογισμό των εποπτικών τελών που αναφέρονται στον κανονισμό (ΕΕ) αριθ. 1163/2014 της Ευρωπαϊκής Κεντρικής Τράπεζας (2) κατά τον υπολογισμό των επιμέρους ετήσιων εισφορών που αναφέρονται στον κατ’ εξουσιοδότηση κανονισμό (ΕΕ) 2017/2361 της Επιτροπής (3)· λαμβάνοντας υπόψη ότι ο κανονισμός (ΕΕ) αριθ. 1163/2014 τροποποιήθηκε από τον κανονισμό (ΕΕ) 2019/2155 της Ευρωπαϊκής Κεντρικής Τράπεζας (4), με αποτέλεσμα την αλλαγή της προσέγγισης της είσπραξης από μια προσέγγιση που προβλέπει την προκαταβολή των ετήσιων εποπτικών τελών στην ΕΚΤ σε μια προσέγγιση που προβλέπει την επιβολή εποπτικών τελών μόνο μετά τη λήξη της σχετικής περιόδου επιβολής των τελών·
               
            
                  Β.
               
               
                  λαμβάνοντας υπόψη ότι οι εν λόγω αλλαγές της ΕΚΤ απαιτούν τροποποιήσεις των προθεσμιών για τη διαβίβαση των στοιχείων και για την έκδοση των ανακοινώσεων εισφορών δυνάμει του κατ’ εξουσιοδότηση κανονισμού (ΕΕ) 2017/2361, προκειμένου να διατηρηθεί η συνοχή μεταξύ του συστήματος του Συμβουλίου Εξυγίανσης για την προκαταβολική είσπραξη εισφορών και του νέου καθεστώτος της ΕΚΤ, και να μπορέσει το Συμβούλιο Εξυγίανσης να συνεχίσει να υπολογίζει και να εισπράττει προκαταβολικά τις ετήσιες εισφορές·
               
            
                  Γ.
               
               
                  λαμβάνοντας υπόψη ότι ο κατ’ εξουσιοδότηση κανονισμός θα πρέπει να τεθεί σε ισχύ επειγόντως, δεδομένου ότι το Συμβούλιο Εξυγίανσης πρέπει να εφαρμόσει τις μεταβατικές ρυθμίσεις, προκειμένου να αυξήσει τις εισφορές για τις διοικητικές δαπάνες του για το οικονομικό έτος 2021 το συντομότερο δυνατόν μετά την έναρξη του έτους·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 225 της 30.7.2014, σ. 1.
      
         (2)  Κανονισμός (ΕΕ) αριθ. 1163/2014 της Ευρωπαϊκής Κεντρικής Τράπεζας, της 22ας Οκτωβρίου 2014, σχετικά με τα εποπτικά τέλη (ΕΚΤ/2014/41) (ΕΕ L 311 της 31.10.2014, σ. 23).
      
         (3)  Κατ’ εξουσιοδότηση κανονισμός (ΕΕ) 2017/2361 της Επιτροπής, της 14ης Σεπτεμβρίου 2017, σχετικά με το οριστικό σύστημα των εισφορών για την κάλυψη των διοικητικών δαπανών του Ενιαίου Συμβουλίου Εξυγίανσης (ΕΕ L 337 της 19.12.2017, σ. 6).
      
         (4)  Κανονισμός (ΕΕ) 2019/2155 της Ευρωπαϊκής Κεντρικής Τράπεζας, της 5ης Δεκεμβρίου 2019, που τροποποιεί τον κανονισμό (ΕΕ) αριθ. 1163/2014 σχετικά με τα εποπτικά τέλη (EKT/2019/37) (ΕΕ L 327 της 17.12.2019, σ. 70).